Myint Swe

Myint Swe (; Mandalay, 1951ko maiatzaren 24a – Naypyidaw, 2025eko abuztuaren 7a) Myanmarko jarduneko presidentea izan zen 2018an eta 2021etik 2024ra.

Mon etniako kidea izan zen eta armadan teniente jeneral mailara iritsi zen.

Yangon eskualdeko ministro burua izan zen 2011tik 2016ra. 2016ko martxoan Myanmarko presidenteorde izendatu zuten eta kargua mantendu zuen hil zen arte. 2018ko martxoan herrialdeko jarduneko presidentea izan zen bederatzi egunez, Htin Kyaw presidenteak dimisioa eman ondoren.

2021eko otsailaren 1eko militarren estatu kolpearen ostean izendatu zuten jarduneko presidente. Berehala eman zion boterea Min Aung Hlaing kolpearen buruzagiari. Hurrengo urteetan, Myint Swek presidente gisa egin zuen ekintza bakarra larrialdi-egoera aldizka berritzea izan zen. 2024ko uztailean, gaixotasuna zela eta, Min Aung Hlaing-i eman zion jarduneko presidente kargua.

Kategoria:Myanmarko politikariak
Kategoria:Militarrak
Kategoria:Estatu-kolpe bidez boterea eskuratu zuten liderrak
Kategoria:Myanmarko budistak